EURÓPSKA KOMISIA V Bruseli3. 4. 2017 COM(2017) 149 final SPRÁVA KOMISIE EURÓPSKEMU PARLAMENTU A RADE Vykonávanie tretieho akčného programu Spoločenstva v oblasti zdravia v roku 2014 {SWD(2017) 119 final}



Obsah

Úvod Činnosť roka – tematické zameranie v roku 2014: chronické choroby 1.1 Projekt PATHWAYS (Cesty) – Pracovné zapojenie na zdravých pracoviskách a inkluzívne stratégie v oblasti zamestnanosti Iniciatívy, ktoré priamo prispievajú k vykonávaniu práva Únie 1.2 Žiadosť o poskytnutie služby – vykonávanie smernice 2011/24/EÚ o cezhraničnej zdravotnej starostlivosti Plnenie rozpočtu 1.3 Rozpočet 1.4 Priority na rok 2014 a mechanizmy financovania 1.5 Plnenie operačného rozpočtu podľa mechanizmov financovania 1.6 Dohody o priamych grantoch uzavreté s medzinárodnými organizáciami 1.7 Verejné obstarávania (zákazky na poskytnutie služby) 1.8 Iné akcie 1.9 Čerpanie rozpočtu v roku 2014 1.10 Typ príjemcov Záver





Úvod Táto správa sa zaoberá vykonávaním tretieho programu v oblasti zdravia v roku 2014. Rok 2014 bol prvým rokom vykonávania tretieho programu v oblasti zdravia stanoveného nariadením Európskeho parlamentu a Rady (EÚ) č. 282/2014 z 11. marca 2014. Uvedené nariadenie sa uplatňuje od 1. januára 2014 a program trvá sedem rokov, teda do 31. decembra 2020. Podľa článku 13 uvedeného nariadenia musí Komisia výboru pre program v oblasti zdravia podávať správy o vykonávaní všetkých činností financovaných prostredníctvom programu a takisto pravidelne informovať Európsky parlament a Radu. Táto správa spĺňa uvedenú požiadavku. Poskytuje podrobné informácie o rozpočte na rok 2014 a o tom, ako sa čerpali prostriedky z neho. V sprievodnom pracovnom dokumente útvarov Komisie sa v prílohe 1 uvádzajú príklady kľúčových viacročných akcií spolufinancovaných v rámci druhého programu v oblasti zdravia, ktorého konečné výsledky sú dostupné od roku 2014. Takisto sa v ňom opisujú príklady činností financovaných v rámci pracovného programu na rok 2014 v doplnkových oblastiach, ako sú hodnotenie a šírenie. Tabuľky s prehľadom všetkých spolufinancovaných aktivít a poskytnutých zmlúv sa nachádzajú v prílohách 2 až 10. Celkový rozpočet tretieho programu v oblasti zdravia predstavuje 449 400 000 EUR. Program má štyri konkrétne ciele, a to: 1.podpora zdravia, prevencia chorôb a vytváranie prostredí priaznivých pre zdravý životný štýl s ohľadom na zásadu zohľadňovať problematiku zdravia vo všetkých politikách; 2.ochrana občanov Únie pred závažnými cezhraničnými ohrozeniami zdravia; 3.prispievanie k inovačným, účinným a udržateľným systémom zdravotnej starostlivosti; 4.uľahčovanie prístupu občanov Únie k lepšej a bezpečnejšej zdravotnej starostlivosti. Pre každý z týchto cieľov sa v programe vymedzujú ukazovatele pokroku. V záujme dosiahnutia daných cieľov je program možné vykonávať prostredníctvom širokej škály finančných nástrojov, akými sú: akcie spolufinancované s orgánmi členských štátov (tzv. jednotné akcie), projekty a granty na prevádzku, ktorými sa majú osobitne podporiť mimovládne organizácie a siete, priame dohody s medzinárodnými organizáciami, verejné obstarávanie a iné činnosti. V súlade s viacročným plánom vypracovaným v roku 2013 sa ročný pracovný program Komisie na rok 2014 zameriava na chronické choroby. Preto bolo v roku 2014 spolufinancovaných niekoľko činností spojených s bojom proti chronickým chorobám. V tejto správe sa bližšie poukazuje na jednu z nich. Prostredníctvom programu sa takisto spolufinancujú iniciatívy, ktoré pomáhajú pri vykonávaní práva Únie. V správe sa uvádzajú dva úspešné príklady z roku 2014.

Perspektívy V prvom roku vykonávania tretieho programu v oblasti zdravia sa vďaka spolufinancovaniu z programu podarilo podporiť a spustiť viacero dôležitých iniciatív vrátane ôsmich jednotných akcií. V súlade so závermi z hodnotenia ex post druhého programu v oblasti zdravia Komisia zabezpečuje, aby bolo vykonávanie tretieho programu v oblasti zdravia pozorne sledované a jeho výsledky publikované vo väčšom rozsahu. Komisia okrem toho naďalej povzbudzuje všetky členské štáty, aby sa na programe zúčastňovali, podporuje tie krajiny, ktoré tak už robia, a hľadá synergie s ostatnými programami financovanými Úniou. Činnosť roka – tematické zameranie v roku 2014: chronické choroby V oblasti zdravia boli hlavnou témou ročného pracovného programu Komisie na rok 2014 chronické choroby. Spolu boli uverejnené tri výzvy na predkladanie návrhov na projekty týkajúce sa rozličných aspektov prevencie a liečby chronických chorôb. Výsledkom bolo päť spolufinancovaných projektov. Ukončená bola jednotná akcia pre výživu a fyzickú aktivitu, jednotná akcia týkajúca sa demencie, ako aj šesť projektov v oblasti aktívneho a zdravého starnutia. Projekt PATHWAYS (Cesty) opísaný nižšie je dobrým príkladom. Zameriava sa na dôležitú otázku účasti pacientov s chronickými chorobami na trhu práce, čo je plne v súlade s programom Komisie v oblasti zamestnanosti a rastu. 1.1Projekt PATHWAYS (Cesty) – Pracovné zapojenie na zdravých pracoviskách a inkluzívne stratégie v oblasti zamestnanosti 1.1.1Súvislosti Projekt PATHWAYS – Pracovné zapojenie na zdravých pracoviskách a inkluzívne stratégie v oblasti zamestnanosti, bol jedným z projektov spolufinancovaných v roku 2014 v rámci tohoročného zamerania programu na chronické choroby. Projekt PATHWAYS spustený v lete 2015 bude prebiehať počas 36 mesiacov a bude mu udelené spolufinancovanie až vo výške 969 379,00 EUR. Zúčastňuje sa na ňom 12 partnerov z 10 rôznych európskych krajín (Belgicko, Česká republika, Grécko, Nemecko, Nórsko, Poľsko, Rakúsko, Slovinsko, Španielsko a Taliansko). Všetci z nich majú široké odborné znalosti v oblasti chronických chorôb a duševných porúch v spojení so zamestnaním. 1.1.2Stručný opis Osoby, ktoré trpia chronickými chorobami a duševnými poruchami, sa často stretávajú s problémami súvisiacimi s prácou, ako sú nezamestnanosť, absentizmus, znížená produktivita či stigmatizácia na pracovisku. Narastajúci výskyt chronických chorôb a duševných porúch na jednej strane a rozpočtové obmedzenia na strane druhej si vyžadujú inovatívne stratégie, ktoré by týmto osobám pomohli zúčastniť sa na trhu práce. Chýbajú nám však informácie o dostupných stratégiách a ich účinnosti. Takisto musíme jasnejšie definovať potreby spojené so zamestnaním u osôb trpiacich chronickými chorobami a duševnými poruchami. Odpoveď na tieto výzvy prináša projekt PATHWAYS, ktorého úlohou je identifikovať stratégie začlenenia a opätovného začlenenia dostupné v Európe i za jej hranicami a určiť, do akej miery sú tieto stratégie účinné. Prostredníctvom projektu bude možné ďalej posúdiť špecifické potreby spojené so zamestnaním u osôb trpiacich chronickými chorobami a duševnými poruchami. Budú vypracované aj usmernenia, ktorých cieľom bude podporiť implementáciu účinných stratégií spojených s profesionálnym začlenením a opätovným začlenením. Jednou z použitých metód budú konzultácie so zainteresovanými stranami. 1.1.3Očakávané výsledky V rámci projektu PATHWAYS bude predložených niekoľko správ, okrem iného: správa porovnávajúca dostupné stratégie na základe piatich kategórií modelov v oblasti sociálnej a zdravotnej starostlivosti v Európe a správa zameraná na nesplnené potreby spojené so zamestnaním u osôb s chronickými chorobami a na odporúčania, ako danú situáciu riešiť. Zostaví sa databáza s dostupnými dôkazmi o účinnosti existujúcich stratégií v oblasti pracovného začlenenia a opätovného začlenenia osôb s chronickými poruchami. Tieto dôkazy budú bližšie opísané v rámcovom dokumente. Na záver sa v rámci projektu PATHWAYS vypracujú politické odporúčania týkajúce sa realizácie inkluzívnych stratégií na vytvorenie inkluzívnejšieho trhu práce, na ktorom sa budú môcť zmysluplnejšie zúčastniť aj osoby s chronickými chorobami a duševnými poruchami. Iniciatívy, ktoré priamo prispievajú k vykonávaniu práva Únie Z programu v oblasti zdravia sa financujú služby poskytované externými dodávateľmi, ktorí podporujú Európsku komisiu pri vykonávaní rozhodnutí a smerníc v oblasti zdravia. Ďalej je uvedený jeden z príkladov takýchto služieb poskytnutých v roku 2014.

1.2Žiadosť o poskytnutie služby – vykonávanie smernice 2011/24/EÚ o cezhraničnej zdravotnej starostlivosti 1.2.1Súvislosti Prostredníctvom uvedenej štúdie sa posudzovala účinnosť smernice 2011/24/EÚ o cezhraničnej zdravotnej starostlivosti . Jej prvoradým cieľom bolo podať správu o vykonávaní smernice v jednotlivých členských štátoch, ako sa vyžaduje podľa článku 20 ods. 1, a určiť nedostatky a potenciál na zlepšenie. Štúdia vychádzala zo situácie v teréne i z iných cenných externých zdrojov. Služby poskytli spoločnosti KPMG Advisory N.V., Technopolis Group a Empirica GmbH na základe zákazky na poskytnutie služby a rámcovej zmluvy SANCO/2012/02/011 – časť 1. Zmluva bola v platnosti od 21. júla 2014 do 21. marca 2015 a náklady predstavovali 179 026 EUR. 1.2.2Stručný opis Okrem sekundárneho výskumu a preskúmania literatúry sa použilo aj podrobné preskúmanie webových sídiel a všeobecne používané metódy participatívneho výskumu. Vychádzajúc z predchádzajúceho výskumného úsilia sa vykonala analýza všetkých webových sídiel 32 národných kontaktných miest pre cezhraničnú zdravotnú starostlivosť (32 krajín alebo území ako Škótsko, Wales, Anglicko, Severné Írsko a Gibraltár, ktoré boli v rámci Spojeného kráľovstva analyzované samostatne). Použila sa metóda výskumu prostredníctvom „pseudo-pacienta“ s cieľom zohľadniť perspektívu „koncového používateľa“. S národnými kontaktnými miestami v 12 členských štátoch EÚ (Belgicko, Francúzsko, Holandsko, Litva, Maďarsko, Malta, Nemecko, Rakúsko, Slovinsko, Španielsko, Švédsko a Taliansko,) hodnotitelia nadviazali kontakt e-mailom i telefonicky, pričom použili tri rôzne vopred navrhnuté scenáre. Subjektívne údaje založené na názoroch boli takisto získané v cieľových krajinách a na európskej úrovni prostredníctvom 59 rozhovorov so zainteresovanými stranami a online prieskumu adresovaného národným kontaktným miestam v cieľových krajinách. Približne 50 % oslovených zainteresovaných strán súhlasilo s rozhovormi počas štvortýždňového obdobia. Predstavovali široký rad poskytovateľov zdravotného poistenia, poskytovateľov zdravotnej starostlivosti, ombudsmanov pre pacientov, vnútroštátnych a regionálnych orgánov, skupín pacientov, audítorských orgánov, odborových zväzov a organizácií predpisujúcich zdravotníckych pracovníkov pôsobiacich v „prvej línii“. Všetky národné kontaktné miesta vyplnili aspoň časť online prieskumu. Závery štúdie dopĺňa analýza SWOT (silné a slabé stránky, príležitosti a hrozby) zameraná na služby poskytované pacientom. 1.3.3 Konkrétne výsledky Uvedená štúdia je súčasťou prebiehajúcej práce, ktorá má za cieľ vymedziť nulovú základnú líniu ako východiskový bod pre meranie a hodnotenie cezhraničnej zdravotnej starostlivosti v Európskej únii. Všetky zúčastnené zainteresované strany potvrdili, že počet pacientov, ktorí využili cezhraničnú zdravotnú starostlivosť podľa uvedenej smernice, je nízky. Štúdia významne, hoci len kvalitatívne, prispieva k základnému posúdeniu i k budúcim hodnoteniam v súlade so zásadou „najprv vyhodnotiť“. Jej zistenia boli uverejnené v máji 2015 na webovom sídle Európskej komisie a predstavené na zasadnutí národných kontaktných miest, ktoré Komisia zorganizovala 2. decembra 2015. Stretli sa tam s veľkým záujmom. Očakáva sa, že zainteresované strany, ako aj širšia výskumná obec, dôkladnejšie preskúmajú metódy použité v štúdii. Štúdia však nie je formálnym hodnotením. Súčasťou jej náplne neboli sťažnosti, porušenia ani opatrenia na transpozíciu. Formálne hodnotenie smernice by bolo predčasné vzhľadom na jej nedávne prijatie i nedostatok okamžite dostupných údajov o mobilite pacientov. Plnenie rozpočtu 1.3Rozpočet Rozpočet tretieho programu v oblasti zdravia na roky 2014 – 2020 predstavuje 449,4 mil. EUR, pričom 33,48 mil. EUR je vyčlenených na správny chod Výkonnej agentúry pre spotrebiteľov, zdravie, poľnohospodárstvo a potraviny (ďalej len „agentúra CHAFEA“), ktorú Európska komisia poverila riadením programu v oblasti zdravia na roky 2014 – 2020. Agentúra CHAFEA poskytuje Komisii technickú, vedeckú a administratívnu pomoc pri vykonávaní programu v oblasti zdravia od roku 2005. Každoročne vyhlasuje výzvy na predkladanie návrhov, koordinuje hodnotenie predložených návrhov a prerokúva, podpisuje a spravuje príslušné dohody o grante. Je takisto zodpovedná za mnohé postupy verejného obstarávania. V pracovnom pláne na rok 2014 sa uvádza rozpočet vo výške 58 579 000 EUR, rozdelený podľa oblastí takto: operačné výdavky: 52 870 000 EUR zodpovedajúcich rozpočtovému riadku č. 17 03 01 – Podpora inovácií v oblasti zdravotnej starostlivosti a zvýšenie udržateľnosti zdravotných systémov, zlepšenie zdravia občanov Únie a ich ochrana pred cezhraničnými ohrozeniami zdravia, administratívne výdavky: 1 500 000 EUR zodpovedajúcich rozpočtovému riadku č. 17 01 04 02 – Podporné výdavky na program Zdravie pre rast. Celkový operačný rozpočet – dodatočne vrátane prostriedkov EZVO/EHP a prostriedkov získaných späť z predchádzajúcich rozpočtových rokov – bol 54 856 308,05 EUR a celkový administratívny rozpočet bol 1 547 747,69 EUR.

V roku 2014 agentúra CHAFEA z daného rozpočtu spravovala 44 541 244,83 EUR a Európska komisia 9 409 832,88 EUR na verejné obstarávanie, priame granty a iné opatrenia. 1.4Priority na rok 2014 a mechanizmy financovania Priority na rok 2014 boli stanovené vo vykonávacom rozhodnutí Komisie C(2014) 3383 z 26. mája 2014 o prijatí pracovného programu na rok 2014 a súvisiacich kritérií. Na vykonávanie pracovného plánu na rok 2014 bolo použitých niekoľko mechanizmov financovania, ktoré sú podrobnejšie opísané nižšie. Iniciatívy v oblasti financovania sa vyberali na základe výberového konania a postupu obstarávania. Výberové konania ani postup obstarávania sa nepoužívajú v prípade jednotných akcií, dohôd o priamych grantoch či konferencií organizovaných predsedníctvami Rady, pretože v týchto prípadoch súťažné konania buď nie sú povolené na základe osobitných pravidiel alebo sa v praxi nepoužívajú (napr. z dôvodu monopolného postavenia). Administratívne prostriedky zahŕňali napr. výdavky na štúdie, stretnutia odborníkov, náklady na informácie a publikácie, ako aj technickú a administratívnu pomoc pre systémy IT. 1.5Plnenie operačného rozpočtu podľa mechanizmov financovania Typ mechanizmu financovania Plnenie (EUR) Podiel mechanizmu na celkovom plnení rozpočtu Výzvy na predkladanie návrhov 17 393 292,88 31,7 % Projektové granty 12 677 193,08 23,1 % Granty na prevádzku 4 716 099,80 8,5 % Granty na jednotné akcie 18 506 972,39 33,7 % Granty na konferencie pre členské štáty, ktoré vykonávali predsedníctvo EÚ 157 901,00 0,2 % Dohody o priamych grantoch 3 849 825,96 7 % Spravované agentúrou CHAFEA 2 700 000,00 Spravované GR SANTE 1 149 825,96 Verejné obstarávanie (zákazky na poskytnutie služby) 12 769 292,44 23,3 % Spravované agentúrou CHAFEA 5 283 078,56 9,7 % Spravované GR SANTE 7 486 213,88 13,6 % Iné akcie 1 273 793,04 2,3 % Spravované agentúrou CHAFEA 500 000,00 Spravované GR SANTE 773 793,04 Rozpočet vynaložený v roku 2014 53 951 077,71 Celkový dostupný rozpočet 54 856 307,05 Nevyužité prostriedky Agentúrou CHAFEA 711 310,68 GR SANTE 193 918,66 Vynaložený rozpočet 98,3 % Na porovnanie, v nasledujúcej tabuľke sa uvádza podiel dostupného rozpočtu, ktorý bol v priemere vynaložený podľa mechanizmu financovania v roku 2014 a v rámci druhého programu v oblasti zdravia. Kým podiel rozpočtu vynaloženého v roku 2014 na projekty bol nižší, na jednotné akcie sa minulo viac. V prípade ostatných finančných nástrojov sú percentá podobné. Typ mechanizmu financovania Podiel mechanizmu na celkovom plnení rozpočtu v roku 2014 Podiel mechanizmu na celkovom plnení rozpočtu v rámci druhého programu v oblasti zdravia Projektové granty 23,1 % 36 % Granty na prevádzku 8,5 % 7 % Granty na jednotné akcie 33,7 % 22 % Dohody o priamych grantoch 4,9 % 7 % Verejné obstarávanie (zákazky na poskytnutie služby) 23,0 % 25 % Iné akcie 2,3 % 4 % Výzvy na predkladanie návrhov Výzvy na predkladanie návrhov (na projekty a činnosti spojené s grantmi na prevádzku) boli uverejnené 6. júna 2014 na účastníckom portáli programu Horizont 2020, na webovom sídle EUROPA – stránka Verejné zdravie a na webovom sídle agentúry CHAFEA. Väčšina žiadostí bola doručená od hlavných partnerov v členských štátoch EÚ-15, na ktorých pripadlo 86 % projektových žiadostí, 100 % žiadostí o granty na prevádzku a 100 % žiadostí o granty na jednotné akcie. 41 % všetkých partnerov v jednotných akciách a 16 % projektových partnerov pochádza z krajín EÚ-13. Agentúra CHAFEA zorganizovala v októbri 2014 seminár o jednotných akciách a vo februári 2015 seminár o zabezpečovaní kvality pri jednotných akciách. Národné kontaktné miesta pre program v oblasti zdravia takisto zorganizovali národné informačné dni v BG, HR, CZ, EL, HU, IE, IT, LT, NL, NO, PL, PT, RO, SK, ES a UK. Na účastníckom portáli boli uverejnené usmernenia pre žiadateľov. Asistenčná služba agentúry CHAFEA poskytla aj praktickú pomoc. Spolu bolo predložených 50 návrhov na projekty a 40 návrhov na granty na prevádzku v celkovej výške 42 887 771 EUR. Žiadosti boli hodnotené v súlade s pravidlami a kritériami stanovenými vo vykonávacom rozhodnutí Komisie C(2014) 3383, ako aj vo výzvach na predkladanie návrhov. Do procesu hodnotenia sa zapojilo 37 externých odborníkov z 18 krajín. Odborníci boli vybratí zo zoznamu vypracovaného na základe výzvy na vyjadrenie záujmu s názvom „výzva na vyjadrenie záujmu v oblasti verejného zdravia“. Proces hodnotenia sa uskutočnil v dvoch etapách. V prvej etape preskúmali traja externí hodnotitelia každý návrh. Počas stretnutia, ktoré zorganizovala agentúra CHAFEA, bola pre každý návrh vypracovaná súhrnná hodnotiaca správa. V druhej etape hodnotiaci výbor skontroloval, či hodnotitelia dodržali príslušné pravidlá a kritériá. Následne vypracoval konečný zoznam návrhov, na ktoré bolo odporučené poskytnúť financovanie, spolu s rezervnými zoznamami. Hodnotiaci výbor bol zložený zo zástupcov Generálneho riaditeľstva pre zdravie a bezpečnosť potravín (GR SANTE), Generálneho riaditeľstva pre výskum a inováciu a agentúry CHAFEA. O udelení grantov na projekty a grantov na prevádzku rozhodla agentúra CHAFEA.

1.5.1Projektové granty Projektové granty boli udelené na činnosti, do ktorých sa zapojilo viacero partnerov, pričom zvyčajne išlo o orgány verejného zdravia a mimovládne organizácie. Maximálny príspevok EÚ je 60 % oprávnených nákladov. Výška príspevku EÚ sa však môže zvýšiť až na 80 %, ak návrh spĺňa kritériá mimoriadnej prospešnosti. V roku 2014 kritériá mimoriadnej prospešnosti splnili dva projekty. V reakcii na výzvu na predkladanie návrhov na projekty bolo predložených spolu 50 návrhov. Vo fáze skríningu bolo vylúčených šesť návrhov. Zo zostávajúcich 44 návrhov bolo 12 návrhov odporučených na poskytnutie financovania a štyri zaradené do rezervného zoznamu. Nakoniec bolo financovaných 13 projektov v celkovej výške 11 567 617 EUR. Uvedená suma bola rozdelená medzi jednotlivé programové ciele takto: 1. podpora zdravia: 3 535 947 EUR (5 projektov); 2. ohrozenia zdravia: žiaden projekt nebol financovaný; 3. systémy zdravotnej starostlivosti: 8 031 670 EUR (7 projektov); 4. lepšia a bezpečnejšia zdravotná starostlivosť: žiaden projekt nebol financovaný. V prílohe je uvedený zoznam všetkých projektov, ktoré boli financované. 1.5.2Granty na prevádzku Granty na prevádzku boli poskytnuté neziskovým organizáciám alebo sieťam, ktoré: sú mimovládne, sú neziskové a nezávislé od priemyselných, komerčných a podnikateľských alebo iných konfliktných záujmov, pracujú v oblasti verejného zdravia, zohrávajú dôležitú úlohu v procese občianskeho dialógu na úrovni Únie, sledujú aspoň jeden z konkrétnych cieľov programu, aktívne pôsobia na úrovni Únie, a to najmenej v polovici členských štátov a majú vyvážené geografické pokrytie v rámci Únie. Maximálny príspevok EÚ je 60 % ich ročných prevádzkových nákladov. Výška príspevku EÚ sa však môže zvýšiť až na 80 %, ak návrh spĺňa kritériá mimoriadnej prospešnosti. V roku 2014 kritériá mimoriadnej prospešnosti splnili iba štyri granty na prevádzku.

Pri spustení tretieho programu v oblasti zdravia agentúra CHAFEA vyhlásila výzvu na nástroj viacročného „rámcového partnerstva“. Držitelia trojročných rámcových dohôd o partnerstve sa tak môžu uchádzať o ročné spolufinancovanie. V reakcii na výzvu na predkladanie návrhov na granty na prevádzku bolo predložených spolu 40 návrhov. 14 z týchto návrhov získalo rámcovú dohodu o partnerstve (35 % z predložených návrhov). Všetky dostali na rok 2015 ročný grant na prevádzku. Celková výška spolufinancovania dosiahla 4 716 099,80 EUR. V prílohe je uvedený zoznam všetkých grantov na prevádzku, ktoré boli financované. 1.5.3Jednotné akcie Granty na jednotné akcie boli udelené príslušným orgánom alebo subjektom verejného sektora a mimovládnym orgánom povereným príslušnými orgánmi. Maximálny príspevok EÚ je 60 %. Výška príspevku EÚ sa však môže zvýšiť až na 80 %, ak návrh spĺňa kritériá mimoriadnej prospešnosti. V roku 2014 kritériá mimoriadnej prospešnosti splnili iba dve jednotné akcie. V rámci tretieho programu v oblasti zdravia sa zmenil postup pri jednotných akciách. S cieľom zvýšiť transparentnosť a inkluzívnosť členské štáty a krajiny, ktoré sa zúčastňujú na treťom programe v oblasti zdravia, teraz v prvej fáze nominujú príslušné orgány alebo iné subjekty. Tie sú potom v rámci postupu priamych grantov vyzvané na predloženie návrhu. Osem jednotných akcií bolo spolufinancovaných v celkovej výške 18 506 972,39 EUR. Uvedená suma bola rozdelená medzi jednotlivé programové ciele takto: 1. podpora zdravia: 5 698 457,39 EUR (tri jednotné akcie); 2. ohrozenia zdravia: 3 499 873,00 EUR (jedna jednotná akcia); 3. systémy zdravotnej starostlivosti: 2 599 999,00 EUR (dve jednotné akcie); 4. lepšia a bezpečnejšia zdravotná starostlivosť: 6 708 643,00 EUR (dve jednotné akcie). Do každej z týchto jednotných akcií sa zapojilo od 10 do 24 členských štátov a iných krajín, ktoré sa zúčastňujú na programe. Do jednej jednotnej akcie sa tak zapojilo v priemere 19 krajín. Jednotné akcie sa zameriavali na tieto otázky spojené so zdravím: nevyvážené stravovacie návyky a nedostatok fyzickej aktivity, boj s HIV a zlepšenie prevencie a liečby koinfekcií v prioritných regiónoch a u prioritných skupín v Európskej únii, koordinačná činnosť s cieľom zlepšiť situáciu a kariéru ľudí trpiacich demenciou, veľmi nebezpečné a objavujúce sa patogény, technická a vedecká spolupráca v oblasti zdravotníckych pomôcok a diagnostických zdravotníckych pomôcok in vitro, podpora siete elektronického zdravotníctva, vykonávanie odporúčania Rady a oznámenia Komisie o zriedkavých chorobách, a

pozorovanie a kontrola v oblasti transfúzie krvi a transplantácie tkanív a buniek. V prílohe je uvedený zoznam všetkých jednotných akcií, ktoré boli financované. 1.6Dohody o priamych grantoch uzavreté s medzinárodnými organizáciami Dohody o priamych grantoch boli uzavreté s medzinárodnými organizáciami pôsobiacimi v oblasti verejného zdravia. Priame granty sa týkajú aj dohôd o úrovni poskytovaných služieb. Maximálny príspevok EÚ je 60 %. Spolu bolo podpísaných sedem dohôd o priamych grantoch v celkovej výške 3 849 825,96 EUR. S agentúrou CHAFEA boli podpísané štyri z nich, presnejšie: 1.dohoda o príspevku uzavretá s Radou Európy a týkajúca sa začlenenia právnych predpisov EÚ v oblasti látok ľudského pôvodu (500 000 EUR); 2.každoročná dohoda o priamych grantoch uzavretá s Európskym liekopisom (1 100 000 EUR); 3.dve dohody o priamych grantoch uzavreté so Svetovou zdravotníckou organizáciou: monitorovanie vnútroštátnych politík v oblasti výživy, nedostatku fyzickej aktivity, nadváhy a obezity (600 000 EUR) a monitorovanie vnútroštátnych politík v oblasti konzumácie alkoholu a zmierňovania poškodení (500 000 EUR). S GR SANTE boli podpísané tri dohody, a to: 1.dva priame granty (dohoda o krížovom subdelegovaní/úrovni poskytovaných služieb) v celkovej výške 1 099 825,96 EUR udelené Eurostatu a týkajúce sa štatistík chorobnosti a 2.jeden priamy grant vo výške 50 000 EUR udelený Programu spolupráce v oblasti farmaceutickej kontroly a určený na školenia v oblasti účinných farmaceutických látok. V prílohe je uvedený zoznam všetkých dohôd o priamych grantoch, ktoré boli financované. 1.7Verejné obstarávania (zákazky na poskytnutie služby) Verejné obstarávanie (zákazky na poskytnutie služby) sa využilo na nákup služieb. Program pokrýva náklady obstarávania v plnej miere. Príslušné zákazky na poskytnutie služby pokrývajú potreby uvedené v pracovnom pláne na rok 2014: hodnotenie a monitorovanie akcií a politík,

štúdie, poradenstvo, údaje a informácie o zdraví, vedecká a technická pomoc, komunikácia, šírenie informácií a poznatkov, činnosti na zvyšovanie informovanosti a aplikácie IT na podporu politík. V roku 2014 GR SANTE podpísalo niekoľko zákaziek na poskytnutie služby a osobitných žiadostí, pričom sa použili existujúce rámcové dohody. Väčšina týchto zákaziek a žiadostí sa týkala horizontálnych opatrení, ako sú komunikačné a IT služby na údržbu a fungovanie existujúcich IT nástrojov (napr. databáza EMP, Eudamed, platforma politiky v oblasti zdravia atď.). Verejné zákazky takisto zahŕňali zmluvy s odborníkmi pracujúcimi pre vedecké výbory, ako aj hodnotiace a monitorovacie štúdie. Výška celkového rozpočtu na verejné obstarávanie, ktorý spravovalo GR SANTE, bola 7 486 213,88 EUR. V roku 2014 agentúra CHAFEA riadila 22 nových postupov na trhu týkajúcich sa nákupu služieb (štyri zmluvy v rámci podpory zdravia, štyri v rámci ohrození zdravia, šesť v rámci systémov zdravotnej starostlivosti, päť v rámci lepšej a bezpečnejšej zdravotnej starostlivosti a tri v oblasti horizontálnej komunikácie), a to v celkovej výške 5 283 078,56 EUR. Uvedená suma bola rozdelená medzi jednotlivé ciele a povoľujúce organizácie takto: Cieľ programu v oblasti zdravia Verejné obstarávanie riadené GR SANTE (EUR) Verejné obstarávanie riadené agentúrou CHAFEA (EUR) Podpora zdravia 1 353 200,72 1 280 967,00 Ohrozenia zdravia 0 1 802 209,40 Systémy zdravotnej starostlivosti 1 327 335,79 864 927,50 Lepšia a bezpečnejšia zdravotná starostlivosť 733 684,35 1 213 163,00 Horizontálne 4 071 993,02 121 811,66 SPOLU 8 260 006,92 5 283 078,56 V prílohe je uvedený zoznam všetkých zákaziek na poskytnutie služby, ktoré boli financované. 1.8Iné akcie V roku 2014 boli na iné akcie vyčlenené 2 184 000 EUR. „Iné akcie“ zahŕňajú odmeny pre znalcov, ako sú: panel odborníkov pre účinné spôsoby investovania do zdravia, odborníci, ktorí vykonávajú systémové inšpekcie v oblasti farmaceutických látok, odborníci, ktorí sa zúčastňujú na medzinárodných konferenciách o zosúladení technických požiadaviek na registráciu farmaceutík na humánne a veterinárne použitie. Uvedená suma tiež zahŕňa náklady na administratívne dohody so Spoločným výskumným centrom a pokrýva členský poplatok Európskej komisie v Európskom stredisku pre monitorovanie politík a systémov v oblasti zdravia. Viac informácií o tom, ktoré špecifické akcie spadali do kategórie „iných akcií“, je uvedených v prílohe. 1.9Čerpanie rozpočtu v roku 2014

Celkový operačný rozpočet na rok 2014 bol rozdelený medzi štyri konkrétne ciele tretieho programu v oblasti zdravia takto: 1.podpora zdravia: 16 113 811,99 EUR (30,6 % operačného rozpočtu v roku 2014); 2.ohrozenia zdravia: 5 302 082,40 EUR (10,1 % operačného rozpočtu v roku 2014); 3.systémy zdravotnej starostlivosti: 16 537 850,33 EUR (31,4 % operačného rozpočtu v roku 2014); 4.lepšia a bezpečnejšia zdravotná starostlivosť: 10 653 702,35 EUR (20,2 % operačného rozpočtu v roku 2014); 5.horizontálne činnosti (IT, komunikácia): 4 193 804,68 EUR (7,8 % operačného rozpočtu v roku 2014). Graf č. 1 – Využívanie operačného rozpočtu v roku 2014 podľa cieľa tretieho programu v oblasti zdravia 1.10Typ príjemcov V roku 2014 bolo podpísaných takmer 400 rôznych grantov a zmlúv s rozličnými príjemcami a poskytovateľmi služieb siahajúcimi od vládnych a mimovládnych organizácií až po akademické inštitúcie a súkromné podniky. Kategória „iné“ zahŕňa takých príjemcov, ako sú poskytovatelia zdravotnej starostlivosti a medzinárodné organizácie. Graf č. 2 ponúka prehľad jednotlivých skupín príjemcov.



Graf č. 2 – Typy príjemcov v rámci tretieho programu v oblasti zdravia v roku 2014 Záver